Herman Van Rompuy

Herman Van Rompuy (født 1947) er en belgisk, flamsk greve og politiker for partiet Christen-Democratisch en Vlaams (Kristendemokratisk og flamsk) som var Det europeiske råds president. Han var Belgias statsminister fra den 30. desember 2008 til den 25. november 2009. Før det var han president for den belgiske nasjonalforsamlings underhus. 

 Liv og virke 
 Bakgrunn 
Herman Van Rompuy er sønn av Victor Van Rompuy og Germaine Geen. Han ble uteksaminert i 1965 fra Sint-Jan Berchmans-College i Brussel og studerte så ved  Katholieke Universiteit Leuven der han tok bachelorgrad i filosofi i 1968 og i 1971 mastergrad i økonomi.

 Partileder 
Van Rompuy var sitt partis partileder fra 1988 til 1993, og Belgias budsjettminister fra 1993 til 1999. 2007–2008 var han president for underhuset i nasjonalforsamlingen.

 Regjeringssjef 
Etter at statsminister Yves Leterme leverte sin avskjedssøknad i desember 2008 fikk partifellen Van Rompuy i oppdrag av kongen å danne en ny regjering, i koalisjon med de samme parter som de Leterme regjerte med: Flamske liberale og demokrater (Vlaamse Liberalen en Democraten) og de frankofone partiene Reformbevegelsen (Mouvement Réformateur), Sosialistpartiet (Parti socialiste), og Demokratisk, humanistisk sentrum (Centre démocrate humaniste). Da han trakk seg som statsminister til fordel for å tiltre Det europeiske råds presidentembede, overtok Yves Leterme som Belgias statsminister igjen.

Europarådet
Den 19. november 2009 ble han utnevnt til Det europeiske råds første faste president.Blair taper EU-president-jobben til Van Rompuy   The Guardian: «Profile: Herman Van Rompuy, Belgium's Mr. Fixit», 19. november 2009. Besøkt 24. april 2001. Han tiltrådte stillingen 1. januar 2010 for to og et halvt år, og ble utnevnt til enn ny periode 2012.Europaveien.no: «Nye ansikter til nye jobber», 23. november 2009. Besøkt 24. april 2011. Presidentstillingen kan bare innehas for to perioder, og Van Rompuy gikk av i november 2014.

Annet
Van Rompuy har blant annet utgitt en diktsamling i den japanske haiku-genren. Han ble tildelt Karlsprisen for 2014.Karlsprisens internettside besøkt 28. juni 2014

I 2015 ble Van Rompuy adlet med tittelen greve. Tittelen er ikke arvelig.

 Politisk karriere 
 Styreleder for det nasjonale CVP's ungdomsråd (1973–1977)
 Medlem av det nasjonale CVP's kontor (1978–)
 Medlem av Belgias Senat (1988–1995)
 Sekretær i departementet for finans og små og mellomstore bedrifter (1988)
 Leder i CVP (1988–1993)
 Visestatsminister – Minister for budsjett (1993–1999)
 Medlem av Belgias Representantkammer (1995–2009)
 «Minister van Staat» (en belgisk ærestittel som gis på livstid)(siden 2004)
 President Belgias Representantkammer (2007–2008)
 Statsminister i Belgia (2008–2009)
 Første faste president for Det europeiske råd (2010–2014)

 Referanser 

 Eksterne lenker 
 Offisielt nettsted for presidenten i Det europeiske råd
 Herman Van Rompuys blogg på nederlandsk

Kategori:Belgiske politikere
Kategori:Belgias statsministre
Kategori:Adelige belgiere
Kategori:Karlsprisen
Kategori:Personer fra Etterbeek